**UUTISIA FORDILTA Lokakuu 2015**

**Ford porskuttaa vahvasti eteenpäin Euroopassa**

Ford pystyi kasvattamaan myyntiään 8 prosenttia syyskuussa, ja kolmen ensimmäisen kvartaalin kasvu oli 10 prosenttia. Hyötyajoneuvoissa Ford oli markkinaykkönen ja henkilöautoissa hienosti toisella sijalla. Mondeoiden myynti kipusi 45 prosenttia syyskuussa, EcoSportin myynti kaksinkertaistui ja Rangerin myynti kasvoi 17 prosenttia. Mustangeja on Euroopassa tilattu jo lähes 10 000 kappaletta.

Yhdysvalloissa Fordilla eli erityisen menestyksekäs kolmas kvartaali; ennätyksellinen kolmannen vuosineljänneksen tulos, liikevaihdon ja markkinaosuuden kasvu siivittivät Ford Motor Companyn kaikkien aikojen parhaaseen kvartaaliin Pohjois-Amerikassa.

Suomessa Ford on henkilöautojen tammi-syyskuun ensirekisteröintitilastossa neljäntenä 7,9 prosentin markkinaosuudella, ja syyskuun markkinaosuus oli 8,3 prosenttia. Hyötyajoneuvoissa Fordin markkinaosuus on 23,8 prosenttia.

[Linkki tiedotteeseen](https://media.ford.com/content/fordmedia/feu/en/news/2015/10/07/new-models-drive-ford-europe-sales-up-10--in-first-three-quarter.html)

[Linkki Ford Motor Companyn tulostiedotteeseen](https://media.ford.com/content/fordmedia/fna/us/en/news/2015/10/27/3q2015financials.html)

**Luonto avuksi ympäristöystävällisempien autojen valmistukseen**

Voitaisiinko gekkojen jaloista ottaa oppia erilaisten tarttumapintojen kehittämisen? Liskon imukuppijalat nimittäin mahdollistavat sen, että ne voivat kiivetä lähes mitä tahansa pintaa pitkin ilman neste- tai pintajännitystä. Se pääsee kuitenkin etenemään helposti jälkiä jättämättä. Fordin tutkijat ovat jo pitkään miettineet tapoja, joilla autojen tuotannosta saataisiin vieläkin ympäristöystävällisempää. Yksi haastavista kohdista on liima. Osia, jotka on yhdistetty toisiinsa liimalla, ei voi kierrättää. Ford tekee hankkeessa yhteistyötä Procter & Gamblen kanssa.

[Linkki tiedotteeseen](https://media.ford.com/content/fordmedia/feu/en/news/2015/10/20/looking-to-the-gecko-for-answers--ford-to-seek-solutions-by-mimi.html)

**3D-tulostuksesta apua autojen kehittämiseen**

Ford on käyttänyt uusia autoja kehittäessään hyväksi 3D-tulostustekniikkaa, jonka ansiosta prototyypin valmistamiseen menee vain muutamia tunteja. Suunnittelijat voivat nopeasti testata ja hienosäätää muotoja ja ominaisuuksia, mitä usein tehdäänkin jopa satoja kertoja. Esimerkiksi Ford GT -superauton ohjauspyörä ja Mondeo Vignalen etusäleikkö on kehitetty käyttämällä 3D-tulostusta. Ford tarjoaa asiakkailleen ensimmäisen autonvalmistajan lisensioiman 3D-online-shopin, jolla asiakkaat voivat rakentaa kotona vaikkapa Ford Mustangin, Focus RS:n tai jonkin tuhannesta tarjolla olevasta mallista.

[Linkki tiedotteeseen](https://media.ford.com/content/fordmedia/feu/en/news/2015/10/14/3d-printing-helps-ford-develop-all-new-ford-gt--and-means-you-ca.html)

**Helpompaa yhteydenpitoa sosiaalisen median välityksellä**

Ford tuo SYNC AppLinkiin uuden sovelluksen, jolla pystyy seuraamaan Twitteriä ja LinkedIniä ja käyttämään niitä äänikomennoilla. Yhteistyökumppanina hankkeessa on Meople.Connector, ja sovellukset toimivat iOS- ja Android-käyttöjärjestelmillä varustetuissa älypuhelimissa. Ford esittelee näitä ja muita sovelluksiaan ensi kuun alussa Web Summitissa Dublinissa, jossa julkistetaan myös AppLink-kilpailu. Ideana on kehittää 24 tunnin aikana sovelluksia AppLinkiin, ja voittajalle on tiedossa 75 000 euron palkinto.

[Linkki tiedotteeseen](https://media.ford.com/content/fordmedia/feu/en/news/2015/10/26/ford-makes-it-easier-to-stay-connected-with-friends--family-and-.html)

[Linkki Web Summit -tiedotteeseen](https://media.ford.com/content/fordmedia/feu/en/news/2015/10/07/bill-ford-to-speak-at-web-summit-in-dublin--ford-challenges-deve.html)

**Tarkkana tietä ylitettäessä!**

Fordin teettämän tutkimuksen mukaan useimmat älypuhelimien käyttäjät puuhastelevat puhelimensa kanssa katua ylittäessään eivätkä kiinnitä huomiota liikenteeseen. Vuosina 2003–2013 Euroopan teillä menehtyi yli 85 000 jalankulkijaa. Kymmenestätuhannesta vastaajasta 57 prosenttia myönsi käyttävänsä puhelinta tietä ylittäessään ja myös silloin, kun kyseessä ei ole virallinen tienylityspaikka. 18–24-vuotiaista vastaajista 86 prosenttia syyllistyi samaan, ja 22 prosenttia ilmoitti joutuneensa sen takia ”läheltä piti”   
-tilanteeseen.

**Linkki tiedotteeseen:** <https://media.ford.com/content/fordmedia/feu/en/news/2015/10/29/why-did-the--young--pedestrian-cross-the-road--to-talk-on-the-ph.html>

**Lisää aiheesta:** <https://goo.gl/GzLZwc>

**Lämmin kiitos yhteistyöstä!**

Liki 30 vuotta kestänyt pitkä ja antoisa työrupeama Fordin palveluksessa lähestyy loppuaan, kun siirryn perjantaina viettämään lokoisia eläkepäiviä. Päivääkään en vaihtaisi pois; olen saanut olla tekemisissä hienojen tuotteiden, ja mikä vielä parempaa, aivan mahtavien ihmisten kanssa. Kiitos teille kaikille tästä yhteisestä taipaleesta.

**Riitta**

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 195 000 henkilöä ja sillä on 66 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 53 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 15 Ford omistaa kokonaan tai on enemmistöomistaja ja 8 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447 123

rsalin1@ford.com